КОМИ РЕСПУБЛИКАЛÖН

**ОЛАНПАС**

**Коми Республикаса канму гражданскӧй службалӧн,**

**Коми Республикаын муниципальнӧй службалӧн, Коми Республикаын муниципальнӧй чинъясын уджавлысь йӧзӧс пенсияӧн могмӧдан юалӧмъяс серти Коми Республикаса ӧткымын оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2024 вося ӧшым тӧлысь 18 лунӧ

**1 статья.** Пыртны «Коми Республикаса канму гражданскӧй служба чинъяслӧн реестр йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2008, 11 №, 628 ст.; 2009, 17 №, 283 ст.; 33 №, 607 ст.; 41 №, 763 ст.; 49 №, 988 ст.; 2010, 24 №, 574 ст.; 37 №, 840 ст.; 2011, 14 №, 349 ст.; 36 №, 914 ст.; 2013, 5 №, 98 ст.; 17 №, 354 ст.; 18 №, 365 ст.; 2014, 26 №, 492 ст.; 30 №, 599 ст.; 33 №, 668 ст.; 2015, 22 №, 307 ст.; 2016, 1 №, 7 ст.; 2017, 4 №, 60 ст.; 9 №, 139 ст.; 21 №, 356 ст.; 2018, 19 №, 366 ст.; 2019, 7 №, 87 ст.; 2021, 10 №, 187 ст.; 15 №, 267 ст.; 2022, 5 №, 44 ст.; 15 №, 240 ст.; 2024, 4 №, 64 ст.) татшӧм вежсьӧмъяс:

Коми Республикаса канму гражданскӧй служба чинъяслӧн реестрын, мый вынсьӧдӧма индӧм Оланпасӧн (содтӧдын):

1) «Коми Республикаса Юралысьлӧн Администрацияын чин лыддьӧг» 1 юкӧдса «Могмӧдысь специалистъяс» категория чинъяс» 4 юкӧдув гижны тадзи:

«4 юкӧдув. «Могмӧдысь специалистъяс» категория чинъяс

|  |  |
| --- | --- |
| 1) Нуӧдысь чин группа |  |
| Консультант | 01-4-3-34 |
| 2) Шӧр чин группа |  |
| Медыджыд специалист | 01-4-4-35 |
| Нуӧдысь специалист | 01-4-4-36 |
| 3) Ичӧт чин группа |  |
| Шӧр специалист | 01-4-5-37»; |

2)  «Коми Республикаса Каналан Сӧвет Аппаратын чин лыддьӧг» 2 юкӧдса «Могмӧдысь специалистъяс» категория чинъяс» 4 юкӧдув гижны тадзи:

«4 юкӧдув. «Могмӧдысь специалистъяс» категория чинъяс

|  |  |
| --- | --- |
| 1) Нуӧдысь чин группа |  |
| Консультант | 02-4-3-27 |
| 2) Шӧр чин группа |  |
| Медыджыд специалист | 02-4-4-28 |
| Нуӧдысь специалист | 02-4-4-29 |
| 3) Ичӧт чин группа |  |
| Шӧр специалист | 02-4-5-30»; |

3) Россия Федерацияса Президент бердын Коми Республикаӧс пыр петкӧдланінын, Россия Федерацияса Рытыв-Войвыв дінмуын Коми Республикаӧс петкӧдланінын чин лыддьӧг" 4 юкӧдлӧн «Могмӧдысь специалистъяс» категория чинъяс» 4 юкӧдувса «Ичӧт чин группа» 2 пунктлысь коймӧд абзац киритны;

4) «Коми Республикаса Веськӧдлан котырлӧн киподувса Коми Республикаса олӧмӧ пӧртысь власьт органъясын чин лыддьӧг» 5 юкӧдлӧн «Могмӧдысь специалистъяс» категория чинъяс» 4 юкӧдувса «Ичӧт чин группа» 2 пунктлысь коймӧд абзац киритны;

5) «Коми Республикаса министерствояслӧн ведомствоувса Коми Республикаса олӧмӧ пӧртысь власьт органъясын чин лыддьӧг» 51 юкӧдлӧн «Могмӧдысь специалистъяс» категория чинъяс» 3 юкӧдувса «Ичӧт чин группа» 2 пунктлысь коймӧд абзац киритны;

6) «Коми Республикаса олӧмӧ пӧртысь власьт органъяслӧн мутас органъясын чин лыддьӧг» 7 юкӧдлӧн «Могмӧдысь специалистъяс» категория чинъяс» 4 юкӧдувса «Ичӧт чин группа» 2 пунктлысь коймӧд абзац киритны;

7) «Коми Республикалӧн бӧрйысян комиссияса аппаратын чин лыддьӧг» 10 юкӧдлӧн «Могмӧдысь специалистъяс» категория чинъяс» 4 юкӧдувса «Ичӧт чин группа» 2 пунктлысь мӧд абзац гижны тадзи:

|  |  |
| --- | --- |
| «Шӧр специалист | 10-4-5-10». |

**2 статья.** Пыртны «Коми Республикаса канму гражданскӧй службалӧн ӧткымын юалӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2005, 10 №, 4045 ст.; 2006, 2 №, 4206 ст.; 2007, 1 №, 4671 ст.; 2008, 5 №, 204 ст.; 11 №, 601 ст.; 12 №, 721 ст.; 2009, 7 №, 83 ст.; 16 №, 260 ст.; 34 №, 644 ст.; 2010, 5 №, 64 ст.; 10 №, 191 ст.; 195 ст.; 17 №, 385 ст.; 37 №, 865 ст.; 2011, 36 №, 915 ст.; 48 №, 1370 ст.; 2012, 34 №, 782 ст.; 51 №, 1162 ст.; 70 №, 1801 ст.; 71 №, 1843 ст.; 2013, 37 №, 709 ст.; 2014, 9 №, 105 ст.; 13 №, 194 ст.; 33 №, 675 ст.; 35 №, 723 ст.; 2015, 8 №, 96 ст.; 21 №, 273 ст.; 297 ст.; 26 №, 356 ст.; 2016, 4 №, 43 ст.; 44 ст.; 17 №, 234 ст.; 18 №, 248 ст.; 2017, 9 №, 139 ст.; 24 №, 421 ст.; 2018, 6 №, 101 ст.; 2019, 5 №, 68 ст.; 18 №, 267 ст.; 2020, 22 №, 364 ст.; 2021, 3 №, 47 ст.; 15 №, 267 ст.; 2022, 5 №, 44 ст.; 9 №, 124 ст.; 133 ст.; 15 № , 240 ст.; 2023, 6 №, 93 ст.) татшӧм вежсьӧмъяс:

Коми Республикаса канму гражданскӧй служащӧйяслы Коми Республикаса канму гражданскӧй службаын класснӧй чинъяс сетан да видзан пӧрадок, а сідзжӧ Коми Республикаса канму гражданскӧй службаын класснӧй чинъяслӧн Коми Республикаса канму гражданскӧй служба чинъяслы лӧсялӧм йылысь положение содтӧдын (Оланпас дорӧ содтӧд) киритны:

1. 1, 2 юкӧдъясын:

а) 1 позицияса 4 графаын «Специалист» кыв вежны «Шӧр специалист» кывъясӧн;

б) 2 позицияса 4 графаын «Шӧр специалист» кыв киритны;

1. 4 – 6, 8 юкӧдъясын:

1 позицияса 4 графаын «Специалист» кыв киритны;

3) 11 юкӧдын:

1 позицияса 4 графаын «Специалист» кыв вежны «Шӧр специалист» кывъясӧн.

**3 статья.** Пыртны «Коми Республикаын муниципальнӧй службалӧн ӧткымын юалӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2007, 12 №, 5357 ст.; 2008, 5 №, 212 ст.; 6 №, 281 ст.; 11 №, 624 ст.; 2009, 11 №, 172 ст.; 17 №, 281 ст.; 33 №, 608 ст.; 2010, 6 №, 88 ст.; 10 №, 186 ст.; 191 ст.; 44 №, 1030 ст.; 2011, 5 №, 83 ст.; 55 №, 1668 ст.; 1672 ст.; 2012, 34 №, 782 ст.; 51 №, 1168 ст.; 70 №, 1801 ст.; 2013, 18 №, 365 ст.; 32 №, 597 ст.; 2014, 9 №, 105 ст.; 27 №, 520 ст.; 33 №, 675 ст.; 35 №, 723 ст.; 2015, 8 №, 96 ст.; 21 №, 299 ст.; 2016, 7 №, 86 ст.; 17 №, 234 ст.; 18 №, 248 ст.; 20 №, 298 ст.; 21 №, 317 ст.; 2017, 8 №, 128 ст.; 9 №, 139 ст.; 27 №, 488 ст.; 2018, 6 №, 101 ст.; 19 №, 348 ст.; 353 ст.; 2019, 11 №, 155 ст.; 15 №, 223 ст.; 2020, 8 №, 116 ст.; 10 №, 142 ст.; 21 №, 344 ст.; 22 №, 364 ст.; 2021, 3 №, 47 ст.; 6 №, 118 ст.; 10 №, 181 ст.; 15 №, 267 ст.; 2022, 9 №, 124 ст.; 133 ст.; 2023, 6 №, 93 ст.;11 №, 216 ст.) татшӧм вежсьӧмъяс:

1. Коми Республикаын муниципальнӧй служба чинъяслӧн реестрын (Оланпас дорӧ 1 содтӧд):

1) «Муниципальнӧй районлӧн муниципальнӧй юкӧнын, муниципальнӧй кытшлӧн муниципальнӧй юкӧнын, кар кытшлӧн муниципальнӧй юкӧнын чин лыддьӧг» I юкӧдын:

а) «Олӧмӧ пӧртан-тшӧктан органын» 2 юкӧдувса «Ичӧт чин» чин группаса мӧд абзац киритны;

б) «Меставывса асвеськӧдлан мукӧд органын» 4 юкӧдувса «Ичӧт чин» чин группаса мӧд абзац киритны;

2) «Кар (сикт) овмӧдчӧминлӧн муниципальнӧй юкӧнын, кӧні олӧ 2 сюрс морт да унджык, чинъяслӧн лыддьӧг» ІІ юкӧдса «Олӧмӧ пӧртан-тшӧктан органын» 2 юкӧдувлӧн «Ичӧт чин» чин группаса мӧд абзац киритны;

3) «Кар (сикт) овмӧдчӧминлӧн муниципальнӧй юкӧнын, кӧні олӧ 2 сюрс морт да унджык, чинъяслӧн лыддьӧг» III юкӧдса «Олӧмӧ пӧртан-тшӧктан органын» 1 юкӧдувлӧн «Ичӧт чин» чин группаса мӧд абзац киритны.

2. Коми Республикаса муниципальнӧй служба лӧсялана чинъяс дорӧ да канму гражданскӧй служба лӧсялана чинъяс дорӧ индӧм квалификация корӧмъяссӧ тӧд вылӧ босьтӧмӧн Коми Республикаса муниципальнӧй служба чинъяслӧн да канму гражданскӧй служба чинъяслӧн лӧсялӧмын (Оланпас дорӧ 2 содтӧд):

11 позиция киритны.

**4 статья.** Пыртны «Депутатъясӧс, меставывса асвеськӧдлан бӧрйӧм органӧ пырысьясӧс, меставывса асвеськӧдлан бӧрйӧм чина йӧзӧс, кодъяс пӧртӧны олӧмӧ ассьыныс уджмогъяссӧ пыр подув вылын, муниципальнӧй юкӧнлӧн видзӧдан-арталан органса веськӧдлысьӧс, веськӧдлысьӧс вежысьӧс, аудиторӧс пенсияӧн могмӧдӧм йылысь» Коми Республикаса Оланпаслӧн 1 статьяӧ (Коми Республикаса канму власьт органъяслӧн индӧд-тшӧктӧмъяс, 2008, 4 №, 124 ст.; 2009, 17 №, 286 ст.; 2010, 10 №, 191 ст.; 37 №, 855 ст.; 2011, 55 №, 1672 ст.; 2013, 32 №, 589 ст.; 2014, 35 №, 723 ст.; 2016, 1 №, 7 ст.; 10 №, 120 ст.; 21 №, 317 ст.; 2017, 27 №, 488 ст.; 2018, 19 №, 348 ст.; 2019, 21 №, 315 ст.; 2021, 3 №, 47 ст.; 10 №, 187 ст.; 15 №, 267 ст.; 2022,15 №, 240 ст.; 2024,1 №, 21 ст.; 8 №, 126 ст.) татшӧм вежсьӧм:

2 юкӧн гижны тадзи:

«2. Урчитны Коми Республикаса министр – Коми Республикаса канму чинын уджалысь мортӧс ошкан сьӧм мында серти муниципальнӧй чинын уджалысь мортлӧн чина окладлысь медпозяна мында.

Муниципальнӧй чинын уджалысь мортлысь чина окладсӧ, кутшӧмӧс босьтӧны тӧд вылӧ уна во уджалӧмысь пенсия индігӧн, индӧны уна во уджалӧмысь пенсияла шыӧдчан кадпас вылӧ.

Муниципальнӧй чинын уджалысь мортлы уна во уджалӧмысь пенсия ыджда арталігӧн муниципальнӧй юкӧнса олысьяслысь лыдсӧ, кутшӧмӧс босьтӧны тӧд вылӧ Коми Республикаса канму чинын уджалысь мортлӧн - Коми Республикаса министрлӧн быдтӧлысся сьӧмӧн ошкӧмысь прӧчент ыджда урчитӧм могысь, индӧны муниципальнӧй чинын уджалысь мортӧс муниципальнӧй чинысь мездан кадпас вылӧ.».

**5 статья.** Тайӧ Оланпасыс вынсялӧ сійӧс официальнӧя йӧзӧдан лун бӧрын дас лун кольӧм мысти, положениеяс кындзи, кутшӧмъяслы тайӧ статьяӧн урчитӧма мӧд вынсялан кадколаст.

Тайӧ Оланпаслӧн 1-3 статьяяс вынсялӧны 2025 вося косму тӧлысь 1 лунсянь.

Коми Республикаса Юралысьлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысьлысь

могъяс недыр кад чӧж

олӧмӧ пӧртысь Р.Э. Гольдштейн

Сыктывкар

2024 вося ӧшым тӧлысь 25 лун

92-РЗ №